**BESPLATNE EDUKACIJE ZA SVE PODUZETNIKE I OBRTNIKE SPLITSKO-DALMATINSKE ŽUPANIJE!**

Svi poduzetnici i građani zainteresirani za besplatne poslovne edukacije imat će priliku sudjelovati na interaktivnim radionicama u sklopu **Poslovnog uzleta** **Splitsko-dalmatinske županije** koji će se održati 27. listopada 2017. u Vijećnici na 1. katu Županijske komore Split (Obala Ante Trumbića 4) s početkom u 10:00 sati.

Poslovni dnevnik četvrtu sezonu zaredom nastavlja s besplatnim i korisnim programima za poduzetnike, obrtnike, vlasnike OPG-ova i sve one koji kontinuirano usavršavaju svoja poslovna znanja i vještine. Upravo je malo i srednje poduzetništvo posljednjih godina u Hrvatskoj postalo iznimno bitan segment gospodarstva koji s preko 50% pridonosi u kreiranju bruto domaćeg proizvoda. Važnost tog segmenta gospodarstva prepoznao je **Poslovni dnevnik** u suradnji s gradovima i županijama diljem Hrvatske koji zajedničkim snagama preko besplatnih edukacija i radionica nastoje potaknuti poduzetnike na kreativno razmišljanje i time povećati njihovu konkurentnost na tržištu.

Manifestaciju će otvoriti zamjenik glavnog urednika Večernjeg lista, gospodin **Mislav Šimatović** i gospodin **Blaženko Boban**, župan Splitsko-dalmatinske županije. Nakon pozdravnih govora će gospodin **Anđelko Katavić** predstaviti "Program Splitsko-dalmatinske županije", a potom će lokalni poduzetnici raspravljati o načinima razvoja poduzetništva.

Za sve koji žele naučiti kako uspješno voditi poslovanje i kada nisu u uredu pripremili smo vam 30-minutnu edukaciju gospodina **Krešimira Jusupa** iz HT-a o "Cloud uslugama", a potom će gospođa **Željka Marić** iz Hitro.hr-a održati radionicu o tome "Kako pokrenuti svoj vlastiti posao i koji pravni oblik odabrati?". Glavni i završni dio dana je dvosatna radionica "Umijeće rada s gostima u ugostiteljstvu i turizmu" koju će održati gospodin **Tonči Drlje** iz Visoke škole Aspira. Na radionici ćete moći iz prve ruke saznati koja su to očekivanja gostiju i o čemu ovise, kako ostaviti dobar prvi dojam i kakav utjecaj osobni stavovi mogu imati na kvalitetu rada s gostima.

**Poslovni uzlet** ulazi u četvrtu godinu postojanja, stoga se pozivaju svi poduzetnici, vlasnici OPG-ova, obrtnici i drugi zainteresirani građani da i ove godine budu dio besplatnih edukacija koje se nastavljaju održavati diljem Hrvatske s ciljem poticanja gospodarskog razvoja te promocije i motiviranja malog i srednjeg poduzetništva i obrtništva.

**Iako su edukacije besplatne, broj polaznika je ograničen stoga svoje mjesto osigurajte na linku za** [**PRIJAVU**](http://www.poslovni.hr/promo/poslovni-uzlet-splitsko-dalmatinske-zupanije-332068)**,** **broj telefona 01 6326 030 ili na e-mail** [**poslovni-uzlet@poslovni.hr**](mailto:poslovni-uzlet@poslovni.hr).

Detaljan program edukacija Poslovnog uzleta Splitsko-dalmatinske županije možete pogledati

[OVDJE](http://www.poslovni.hr/events/split-2017).